পুলিশ জানায়, ঝিনাইদহের চাকলাপাড়া এলাকার সাধন ঘোষের ছেলে স্বজল কুমার ঘোষ পাংশা উপজেলায় বিয়ে করে স্ত্রী ও বরযাত্রীসহ রাত ৮টার দিকে বাড়ি ফিরছিলো। শ্রীপুর উপজেলার ওয়াপদা এলাকায় পৌঁছলে ডাকাত দল তাদের গাড়িতে ডাকাতির চেষ্টা করে। ডাকাতদের ইটের আঘাতে বর স্বজল কুমারসহ অন্যান্য যাত্রীরা আহত হন। গাড়ির চালক দ্রুত গতিতে ডাকাতদের ব্যারিকেড অতিক্রম করে মাগুরা চলে যাওয়ায় যাত্রীরা রক্ষা পান।